open-index/open-wikipedia-markdown huggingface dataset:
Need for Speed: Hot Pursuit (2010)

**Need for Speed: Hot Pursuit** — видеоигра произведена од Electronic Arts, дел од серијата ''Need for Speed''. Развиена е од Criterion Games и објавена од Electronic Arts за платформите PlayStation 3, Xbox 360, Microsoft Windows и iPhone. Wii-верзија била развиена од Exient. *Hot Pursuit* е 16-ти наслов во серијата и бил објавен во ноември 2010 година.

*Need for Speed ​​​​Hot Pursuit* воведува револуционерна социјална мрежа наречена Need for Speed ​​​​Autolog, која непосредно ги поврзува играчите со нивните пријатели со автоматско снимање и споредување на перформансите на секоја личност. Играта е достапна и во Романија за платформите Xbox 360, PlayStation 3, PC. Била добро прифатена од критичарите на E3 2010 и била наградена со „Најдобра тркачка игра“ на Game Critics Awards, како и на други награди.

## Наводи

Категорија:Игри за PlayStation 3
Категорија:Игри за Xbox 360
Категорија:Игри за Windows
Категорија:Игри за Андроид
Тенгризам

**Тенгризмот** е древна религија која потекнува од Централна Азија и е поврзана со народите како што се Ѓоктурците, Монголите, Хуните и Прабугарите. Оваа религија е карактеризирана со шаманизам, анимизам, тотемизам и политеизам.

Во тенгризмот, главното божество е Тенгри, кој се смета за бог на небото. Покрај Тенгри, важни се и други божества како што е богињата Мајка Умај, која е поврзана со плодноста и земјата. Тенгризмот исто така вклучува култ кон предците и верувања во духовите на природата.

Категорија:Туркиска митологија
Степска империја

**Степските империи** биле империи основани од номадски народи во Евроазиската степа, од класичната антика (Скитија) по се до раниот нов век (Џунгари). Тие се најистакнатиот пример на не-седентерно државно уредување.

Некои номадски империи се консолидирале со основање на престолнина во освоената држава, и потоа експлоатирајќи ги постоечките бирократски и комерцијални ресурси на тоа не-номадско општество. Во такво сценарио, првичната номадска династија можела културно да се асимилира во културата на окупираната нација пред конечно да биде соборена. Ибн Халдун (1332–1406) опишал сличен циклус во помал обем во 1377 година.

Историчарите во раниот средновековен период најчесто ги нарекуваат овие држави „ханати“ (по *[[хан]]*, титулата на нивните владетели). После монголските освојување во 13ти век започнал да се користи и терминот ''орда'' — како на пр. „Златната Орда“.

## Наводи

Категорија:Империи
Shift 2: Unleashed

**Shift 2: Unleashed** е тркачка симулациска видео игра развиена од Slightly Mad Studios и Straight Right и објавена од Electronic Arts во 2011 година. Играта е 17-та игра во серијата Need for Speed ​​и беше објавена за Microsoft Windows, PlayStation 3 и Xbox 360 во март 2011 година.

Shift 2: Unleashed е директно продолжение на Need for Speed: Shift и се проширува на многу аспекти воведени во оригиналот. Играта содржи преку 145 автомобили од преку 37 производители и преку 36 различни патеки каде играчите можат да се натпреваруваат во различни видови трки. Играчите можат да се натпреваруваат и онлајн. Играта вклучува и три големи нови додатоци: камера со кацига, ноќни трки и функцијата Autolog воведена во Need for Speed: Hot Pursuit.

Категорија:Игри за PlayStation 3
Категорија:Игри за Xbox 360
Категорија:Игри за Windows
Подџуџе од типот O

мини|Шематски пресек на подџуџе од типот O.
**Подџуџе од типот O** (**sdO**) — вид на врела, но нискомасена ѕвезда. Овие подџуџиња се многу послабо видливи од обичните ѕвезди од главната низа од типот O, но имаат сјајност од 10 до 100 пати поголема од сјајноста на Сонцето, и половина од неговата маса. Имаат температура од 40.000 до 100.000&nbsp;K. Во нивните спектри се истакнува јонизираниот хелиум. Гравитациското забрзување се изразува со log *g* помеѓу 4,0 и 6,5. Многу sdO-ѕвезди се движат низ Млечниот Пат со голема брзина и се наоѓаат на големи галактички ширини.

## Структура
Се смета дека едно подџуџе од типот O има јадро од јаглерод и кислород обиколено од обвивка која согорува хелиум. Од спектарот се гледа дека содржат од 50 до 100&nbsp;% хелиум.

## Историја
На почетокот на 1970-тите астрономите Џ. Гринстејн и А. Сарџент ги измериле температурите и гравитациските јачини на овие ѕвезди, и така можеле да ги одредат нивните точни положби на Херцшпрунг-Раселовиот дијаграм. Многу од овие ѕвезди се документирани од разни ѕвездени прегледи.

## Застапеност
Подџуџињата од типот O are only a third as common as подџуџиња од типот B.

## Спектар
Овие ѕвезди даваат различни спектри. Може да се групираат во оние со силни хелиумски линии, и оние со посилни водородни линии. Првоспоменатите се прилично ретки. Обично азотот се збогатува, а јаглеродот се троши. Меѓутоа, меѓу ѕвездите постојат разлики во збогатувањето во поглед на концентрацијата на парнобројни елементи како јаглеродот, кислородот, неонот, силициумот, магнезиумот или железото.

## Примери
*HD 128220 — проучувана од Корадо Бартолини
*HIP 52181 — пулсира со честота од 1,04 милихерци.
*HD 49798 — рендгенска двојка сиромашна со јаглерод на оддалеченост од 830 пс.
*US 708 — хипербрза ѕвезда која ја надминува брзината на ослободување од Млечниот Пат.

## Животен циклус
мини|Планетарна небула како остаток од џиновска ѕвезда која зад себе оставила подџуџе од типот O.

Подџуџињата од типот O може да се претстават на Херцшпрунг-Раселовиот дијаграм. Тие образуваат две фази од ѕвездениот животен циклус: ѕвезди по асимптотската гранка на џинови (сјајни sdO), и ѕвезди по проширената хоризонтална гранка (компактни sdO). Оние по асимптотската гранка на џинови би требало да се среќаваат во планетарни маглини, но досега се познати само четири примери. Компактните sdOs би биле потомци на подџуџиња од типот B. Меѓутоа, статистиката не одговара на sdB. Друга теорија е дека sdO-ѕвездите се образувани со спојување на две бели џуџиња. Ова може да се случи со блиска двојка која се распаѓа под дејство на гравитациски бранови.

## Наводи
Духовденски вторник

**Духовденски вторник** или **Трет ден Духовден** — христијански празник кој се слави ден по Духовденски понеделник, третиот ден од седмицата што започнува на Педесетница. Духовден е подвижен празник во христијанскиот календар кој зависи од датумот на Велигден.

## Празнување
Духовденскиот вторник бил празник во Лутеранската црква во Германија во времето на Бах, кога сите големи празници се славеле три дена. За таа пригода Бах и други компонирале музика за кантата.

Порано бил државен празник во Данска и Шведска. Во Данска бил укинат на 26 октомври 1770 година, а во Шведска на 4 ноември 1772 година, и во двата случаи како дел од поголемите намалувања на бројот на празници.

Танцувачката поворка на Ехтернах се одржува на Духовденски вторник. Во 19 век, тоа било и повод на празникот Света Тета во Корнвол.

### Празнување во православието
Во Православните цркви, Духовденскиот вторник е познат како „Трет ден Духовден“ и е дел од празникот Духовден. Манастирите, соборните и парохиските цркви често ја служат Божествената литургија на овој ден.

## Поврзано
* Вилиброрд

## Наводи

Категорија:Празници во јуни
Категорија:Подвижни празници
Категорија:Духовден
Кентумски и сатемски јазици

[thumb|238px|Приближна распространетост на ''кентумските'' (сино) и ''сатемските'' (црвено) ареали. Со потемно црвена боја (со која се означени [Синташта-Петровка|Синташта/Абашево/Срубна археолошките култури) е подрачјето на потекло на сатемизацијата според хипотезата на фон Брадке, која не е прифатена од повеќето лингвисти.]]

**Кентумските и сатемските јазици** се две главни групи на индоевропски јазици, класифицирани според начинот на кој се развиле дорзалните согласки (звуковите „к” и „г”) во праиндоевропскиот јазик.

Во кентумските јазици, палатовеларните согласки се споиле со веларните согласки. Пример за ова е латинскиот збор „centum” (сто), кој започнува со звукот /k/. Кентумските јазици вклучуваат: латински и неговите потомци (романски јазици), германски јазици, келтски јазици, грчки јазик.

Во сатемските јазици, палатовеларните согласки се претвориле во сибиланти. Пример за ова е авестискиот збор „satem” (сто), кој започнува со звукот /s/. Сатемските јазици вклучуваат: словенски јазици, индо-ирански јазици, балтички јазици.

Оваа поделба е важна за разбирање на историскиот развој и врските меѓу различните индоевропски јазици.

Категорија:Јазична типологија
Категорија:Праиндоевропски јазик
OB-ѕвезда

[мини|250п|LH 72 is one of the OB-здруженија present in the [Голем Магеланов Облак|Големиот Магеланов Облак.]]

**OB-ѕвезда** — врела масивна ѕвезда од спектралните типови O или B од ран вид кои образуваат лабаво организирани групи наречени OB-здруженија. Овие ѕвезди се кратковечни, и затоа одат далеку од местото на создавање. Зрачат големи количества на ултравиолетово зрачење. Ова зрачење набргу го јонизира околниот меѓуѕвезден гас од џиновскиот молекуларен облак, образувајќи H II-подрачје или Стремгренова сфера.

## Поврзано
* Ѕвезда од главната низа од типот O
* Ѕвезда од главната низа од типот B
* Ѕвездена кинематика

## Наводи
* 
* 

## Надворешни врски
* Космографија на OB-ѕвездите во Сончевото соседство 

Категорија:Ѕвезди од типот O
Категорија:Ѕвезди од типот B
Категорија:Видови ѕвезди
Тивко место: Прв ден

**Тивко место: Прв ден** () — американски апокалиптичен филм на ужасите во режија и сценарио на Мајкл Сарноски, заснован на изворната приказна на Џон Кразински. Тоа е предисторија и во исто време дополнение на филмскиот серијал *Тивко место*. Дејството на филмот се случува на првиот ден по појавувањето на таинствени вонземјански чудовишта што се целосно слепи, на Земјата, но имаат и зголемен слух, благодарение на што, откако ќе ја слушнат жртвата, брзо ја престигнуваат и убиваат.

Премиерата на филмот во САД била на 28 јуни 2024 г., а во Македонија на 27 јуни истата година.

## Содржина
По настаните и откритијата на *[[Тивко место]]* и *[[Тивко место 2]]*, време е да се вратиме на „Првиот ден“. Следејќи ја Сем додека е на групно патување во Њујорк, сè оди добро, додека не започне упадот што го праќа светот во тишина. Може ли градот да остане тивок и дали Сем и Ерик, нов неверојатен пријател, можат да отидат на безбедно? Но што и да биде, не испуштајте звук и можеби ќе дознаете што ќе се случи во „Тивко место: Прв ден“.

## Улоги

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Филмови од 2024 година
Категорија:Филмови на англиски јазик
Категорија:Американски филмови
Need for Speed: The Run

**Need for Speed: The Run** е тркачка игра развиена од EA Black Box и објавена од Electronic Arts и е забележана како 18-то дело во серијата Need for Speed. Беше објавен во Северна Америка на 15 ноември 2011 година.

Играта е опишана како „бегалски трки со високи влогови низ целата земја“. Единствениот начин да се вратите во живот е да бидете први од Сан Франциско до Њујорк. Нема ограничување на брзината. Нема правила. Немаш пријатели. „Се што имате е вашите возачки способности и одлучност да се соочите со најтешките возачи во светот на најопасните патишта во земјата.

Категорија:Игри за PlayStation 3
Категорија:Игри за Xbox 360
Категорија:Игри за Windows
Категорија:Игри за Wii
Црква „Св. Недела“ - Драгош

**Света Недела** — мала селска црква во битолското село Драгош, Македонија.

## Местоположба

Црквата се наоѓа над селото во месноста Присој.

## Историја

Храмот бил подигнат во 1930-тите години.

## Поврзано
* Битолско архијерејско намесништво
* Бистричка парохија
* Драгош

## Наводи

## Надворешни врски

Драгош
Смолевски манастир

**Смолевски манастир** — манастир во близина на битолското историско село Смолево.

## Местоположба

Манастирот е единствената зачувана градба од некогашното село Смолево.

До него се доаѓа преку земјен пат во должина од 1300 метри кој започнува од битолската населба Стрчин.

## Градби во манастирот

Манастирот е составен од црквата „Св. Атанасиј“, помошен објект и уреден простор.

### Црква „Св. Атанасиј“

Црквата била повторно осветена во мај 2009 година.

## Галерија


Податотека:Смолевски манастир.jpg|Влезната порта
Податотека:Смолевски манастир 2.jpg|Помошниот објект
Податотека:Смолевски манастир 3.jpg|Конакот во изградба
Податотека:Смолевски манастир 5.jpg|Дворот
Податотека:Смолевски манастир 4.jpg|Чешма


## Наводи

## Надворешни врски


Категорија:Смолево
Категорија:Манастири во Македонија
Категорија:Манастири во Преспанско-пелагониската епархија
Категорија:Манастири на МПЦ
Категорија:Манастири во Битолското архијерејско намесништво
Берекетли Ѓол

**Берекетли Ѓол** ( или *Μπερεκετλή Γκιόλ*) — поранешно езеро и блато во Драмско, североисточна Егејска Македонија, денес во Грција. Во близината се наоѓа истоименото село Берекетли.

## Географија
Блатото се наоѓало во Драмското Поле и опфаќало површина од 116 - 159 км2. Се образувало со водите на реките Драматица, Панега, Бунарбаши и други. Во летните месеци водата во него значително се намалувала, бидејќи мочурливите краишта во горниот дел на Драматица се исушувале до тој степен што понекогаш можело да се мине низ самото блато во правец од исток кон запад. Местата ослободени од вода биле особено плодни, откаде и доаѓа самото име на блатото ( од „бериќет“). На подрачјето била мошне развиена и трговијата со лекарски пијавици, кои се среќавале во изобилство по мочурливата околина.

Главни дотеци на некогашното езеро доаѓале од карстните карпи во подножјето на ридот Бунарбаши, од каде извираат неколку бујни извори. Нивните води некогаш се влевале непосредно во блатото, со тоа што најголем удел имал истоимениот извор Бунарбаши. Од овој извор кон блатото порано течела мала, но релативно полноводна река, со длабоко и земјесто корито. Водата од Берекетли Ѓол истекувала на северозапад низ Драмското Поле, а образуваната рекичка имала мочурливи брегови поради малиот наклон и со тоа, бавниот тек.

## Историја

### Антика
Според натпис од времето на Александар Македонски, откриен од британскиот археолог Џон Бизли на почетокот од XX век, во антиката имало обид за исцедување на бројните моклишта околу езерото со цел да се спречи ширењето на маларија и други болести. За овие обиди сведочи Теофраст, кој ја опишал областа како поплавена и обрасната со пловна вегетација.

Поради поволните водни живеалишта, риболовот бил многу развиен, спомнат од Херодот и од други автори по V век п.н.е.

### Исцедување
Со потпишувањето на Лозанскиот договор, грчката држава почнала со цедењето на Берекетли Ѓол во полза на новодојденците од Мала Азија. Тоа е наполно исцедено во периодот од 1930 до 1935 г., користејќи ги услугите на американските претпријатија „John and Sons“ и „Ulen and Company“ откако бил потпишан договор во 1929 г. Постепеното исцедување на езерото започнало во пролетта 1930 г. со изградбата на брана кај селото Баница и канал до реката Струма, со што се откриени илјадници декари обработлива површина. На негово место е добиено плодно земјиште за стопански цели.

## Поврзано

* Берекетли
* Драмско Поле

## Наводи


Категорија:Езера во Егејска Македонија
Категорија:Поранешни езера
Категорија:Драма (округ)
Топ ган: Маверик

***Топ ган: Маверик*** () — американски акционен драмски филм во режија на Џозеф Косински и со Том Круз во главната улога, продолжение на филмот „Топ ган“ од 1986 г.

Премиерата на филмот во САД била на 27 мај 2022 г., а во Македонија на 26 мај истата година.

## Содржина
Сместен 30 години по неговиот претходник, го следи враќањето на Маверик во програмата Инструктори за тактики на Воената морнарица на САД (исто така позната како Училиште за борбени оружја на Воената морнарица на САД — „ТОПГАН“), каде што мора да се соочи со своето минато додека обучува група помлади воздухопловци, меѓу нив и синот на починатиот најдобар пријател на Маверик, поручник Ник „Гус“ Бредшо, Воена морнарица на САД.

## Улоги

|-
|Том Круз
|капетан на борбениот брод Пит „Маверик” Мичел
|-
|Мајлс Телер
|поручник на корветата Бредли „Рустер” Бредшо
|-
|Џенифер Конели
|Пенелопа „Пени” Бенџамин
|-
|Џон Хам
|вицеадмирал Бо „Циклон” Симпсон
|-
|Глен Пауел
|поручник на корветата Џејк „Хенгмен” Сересин
|-
|Луис Пулман
|поручник на корветата  Роберт „Боб” Флојд
|-
|Ед Харис
|контраадмирал  Честер „Хамер” Кејн
|-
|Вал Килмер
|адмирал Том „Ајсмен” Казански
|-
|Моника Барбаро
|поручник на корветата Наташа „Феникс” Трејс
|-
|Чарлс Парнел
|контраадмирал Соломон „Ворлок” Бејтс
|-
|Џеј Елис
|поручник на корветата Рубен „Пејбек” Фич
|-
|Дени Рамирес
|поручник на корветата Мики „Фанбој” Гарсија
|-
|Грег Дејвис
|поручник на корветата Хави „Којот” Мачадо
|-
|Башир Салахудин
|заставник Берни „Хондо” Колман
|-
|Мени Џасинто
|поручник на корветата Били „Фриц” Авалон
|-
|Џек Шумахер
|поручник на корветата Нил „Омаха” Викандер
|-
|Џејк Пикинг
|поручник на корветата Бригам „Харвард” Ленокс
|-
|Рејмонд Ли
|поручник на корветата Логан „Јејл” Ли
|-
|Лилијана Вреј
|Амилија Бенџамин
|-
|Џин Лујза Кели
|Сара Казански
|-
|Боб Стивенсон
|Едвард Клејтон
|-
|Челси Харис
|Анџела Берк
|}

## Наводи

## Надворешни врски

__СОСОДРЖИНА__
__ИНДЕКС__

Категорија:Филмови од 2022 година
Категорија:Американски филмови
Категорија:Филмови на англиски јазик
Категорија:Американски акциони филмови
Александар Арсенијевиќ

мини|241x241пкс
**Александар Арсенијевиќ** (; Приштина, 24 август 1992) — српски политичар, активист и наставник по хемија. Претседател и основач на Српската демократија. Тој се истакна како еден од претставниците на струјата на отпорот против репресијата на Република Косово врз Србите.

## Животопис
Роден е на 24 август 1992 година во Приштина. По војната на Косово и бомбардирањето на НАТО, како дете бил во егзил. Дипломирал на Природно-математичкиот факултет на Универзитетот во Приштина, насока хемија. По образование е магистер по хемија. Беше признат од Република Србија како еден од најважните студенти за опстанокот на Универзитетот во Приштина со седиште во Косовска Митровица. 4 години беше претседател на Студентскиот парламент на ПМФ. Моментално дипломира на Правниот факултет на Универзитетот во Приштина.

Од 2013 година работи како ресторан, додека во текот на 2021 година работел како наставник по хемија до влегувањето во политиката кога останал без работа.

Почна да се занимава со политика во 2021 година кога ја основа Граѓанската иницијатива „Српски опстанок“. Тој ја најави кандидатурата за претседател на општина Северна Косовска Митровица на локалните избори во 2023 година, како единствен српски кандидат, но набрзо се повлече од кандидатурата поради бојкотот на српската заедница.

Во декември 2023 година, Српски опстанок прераснува во политичка партија наречена Српската демократија.

Тој неколку пати беше апсен од косовската полиција поради неговиот активизам против дејствијата на приштинските власти. Според Арсенијевиќ, дури и животот во бегалска колона е подобар за Србите од сегашната ситуација на Косово и Метохија. Арсенијевиќ смета дека партијата Самоопределување на премиерот Албин Курти води кампања против него, со цел да го уапси.

## Наводи


Категорија:Косовски Срби
Духовденски понеделник

**Духовденски понеделник**, познат и како **Втор ден Духовден** — празник што се празнува следниот ден по Духовден, подвижен празник во христијанскиот литургиски календар. Подвижен е бидејќи се определува според датумот на Велигден.

## Празнување
Духовден е секогаш во недела и затоа е обично неработен ден. Со оглед на тоа, понеделникот по Духовден е државен празник во Андора, Антигва и Барбуда, Ангвила, Австрија, Бахамите, Барбадос, Белгија, Бенин, Британските Девствени Острови, Централноафриканската Република, Република Конго, Кипар, Данска, Доминика, Франција, Габон, Германија, Грција, Гренада, Унгарија, Исланд, Брегот на Слоновата Коска, Луксембург, Мадагаскар, Монако, Монсерат, Холандија, Норвешка, Романија, Света Луција, Свети Кристофер и Невис, Сенегал, Соломони, Свети Винцент и Гренадини, Швајцарија, Того и Украина. Во многу од овие земји, Духовденскиот понеделник е познат како „Втор ден на Педесетницата“ или „Втор ден Духовден“.

Во Македонија, Духовденски понеделник е работен ден. Неработен ден за граѓаните од православната вероисповед е петокот пред Духовден, Мртов петок.

## Поврзано
* Духовден
* Духовденски вторник 

## Наводи

## Надворешни врски
* Trinity Week—Day of the Holy Spirit Orthodox icon and synaxarion

Категорија:Празници во јуни
Категорија:Празници во мај
Категорија:Христијански празници
Категорија:Подвижни празници
Категорија:Духовден
Тали Голергант

**Тали Голергант** — (родена на  година), познатa како **Тали**, таа е луксембуршка пејачка, текстописец, глумица и вокална тренерка, родена во Израел. Таа го претставувала Луксембург на Изборот за песна на Евровизија 2024 година со песната „Борец“ (Fighter).

## Ран и личен живот
Родена во Израел, нејзиниот татко бил Евреин од Перу а мајка и Израелка. Следејќи ја работата на нејзиниот татко во банкарството, семејството се преселувало низ Чиле, Аргентина и други земји, уште кога таа имала само 6 месеци, сè додека конечно семејството не се населило во Лимпертсберг, Луксембург, каде што престојувале десет години. Таа почнала да свири пијано на 7-годишна возраст, а почнала да пее, пишува песни и да глуми во театар на 12-годишна возраст. Се школувала на Меѓународното училиште во Луксембург, пред да се пресели во Њујорк за да студира музички театар на колеџот Меримаунт Менхетен. Таа живее таму од јануари 2024.

Голергант течно зборува неколку јазици хебрејски, шпански, француски и англиски и може да комуницира на германски и да разбира луксембуршки.

## Кариера
Голергант го објавила својот деби-сингл на 16-годишна возраст, а во 2021 година следело и нејзиното деби EP *Lose You*. Заедно со својот бенд, таа ги обиколила локалните њујоршки места, вклучувајќи ги Музичката сала Роквуд, Салонот Меркур, Намирниците Арлин и улицата Деланси. Голергант била истакнат вокал и на други дела, вклучувајќи го и „Носи ме дома“ (Carry Me Home) со Макс Бартос. Покрај тоа, Голергант имала кариера и како сценска глумица, глумејќи ја Цајтел во Виолинистот на покривот, Сју Снел во Кери и Епонин во Мизерните, меѓу другите; таа исто така глумела и во независниот краток филм Вода.

Во декември 2023 година, Голергант била претставена како еден од осумте финалисти на Изборот за песна во Луксембург, националниот избор за Песна на Евровизија 2024 година. Подоцна на 9 јануари 2024 година било објавено дека таа ќе ја изведе песната „Борец“. Таа победила на изборот, добивајќи го правото да биде претставничка за земјата на натпреварот за прв пат од 1993 година. Таа се квалификувала во полуфиналето на 7 мај 2024 година и на крајот завршила на 13-тото место во финалето на 11 мај.

## Уметност
Голергант ја опишувала нејзината музика како спој на поп, инди и ритам и блуз R&B. Меѓу нејзините влијанија, таа ги наведила влијанијата на  Лизи МекАлпин, Сара Бареилс и Лејди Гага.

## Наводи

Категорија:CS1 Hebrew-language sources (he)
Категорија:CS1 French-language sources (fr)
Категорија:Несигурна година на раѓање
Категорија:Родени во 2000-тите
Категорија:Живи луѓе
Категорија:Луксембуршки филмски актерки
Категорија:Жени-уметници
Категорија:Учесници на Евровизија
Андриј Савка

**Андриј Савка** бил роден на 13 декември 1619 &#x2013; 1661 година, бил бунтовник од Лемко регионот /„Робин Худ“ и народен херој од Дукла. Роден е во 1619 година во Стебник. Во 1651 година, тој предводел 500 луѓе како дел од селанскиот бунт познат како Костка-Напиерско востание. Тој бил син на црковен говорник и имал одредено образование.

## Биографија

* 

## Наводи

Категорија:Селански буни
Категорија:Лемки
Категорија:Починати во 1661 година
Категорија:Родени во 1619 година
Микола Хорбал

**Микола Андријович Хорбал** бил роден на 10 септември 1940 година) тој исто така бил  поранешен украински  советски дисидент, активист за човекови права, политичар и поет кој бил член на украинската Хелсиншка група, а подоцна и народен заменик на Украина.

## Ран живот
Микола Хорбал е роден на 10 септември 1940 година, во селото Воловиец во регионот Лемкившчина, тогаш администриран како дел од Генералната влада (кога Полска била окупирана од Германија), сега во округот Горлице, Полска. Во 1947 година, неговото семејство било преместено во Украина и тие се населиле во селото Летјаче (Тернопилска област).

Од 1963 до 1970 година, Хорбал работел како професор по музика. Во овој период тој за првпат почнал да пишува поезија.

## Осуден
На 24 ноември 1970 година, Хорбал бил уапсен од КГБ и обвинет за антисоветска агитација и пропаганда. Тој бил осуден е на 5 години затвор и на  2 години егзил во Сибир.

По ослободувањето од затвор и враќањето во Украина, Хорбал се населил во Киев, каде што се приклучил на украинската Хелсиншка група која била формирана во 1976 година. Сите членови на групата биле уапсени, а на 23 октомври 1979 година, Хорбал бил повторно уапсен и осуден на 5 години тешка работа.

Во 1984 година, откако ја завршил 5-годишната казнат, Хорбал не бил ослободен од затвор, туку веднаш бил осуден на уште една казна од 8 години тешка работа и 3 години егзил. Сепак, оваа казна му била укината во 1988 година за време на Перестројката.

## Политичка кариера
По ослободувањето, Хорбал веднаш станал активен во украинската политика. Тој служел како претставник во Градскиот совет на Киев од 1990 до 1994 година.

Хорбал работел и  како народен заменик на Украина од 1994 до 1998 година. На украинските парламентарни избори во 1994 година тој бил избран за независен кандидат. Тој се обидел да го задржи своето место на украинските парламентарни избори во 1998 година како кандидат на Републиканската христијанска партија, но не успеал во тоа. Самата Републиканска христијанска партија добила 0,54 отсто од вкупните гласови и немала  воопшто пратенички места.

Делата на Хорбал првпат биле објавени надвор од Украина. Првата збирка од неговите дела е објавена во САД во 1983 година. Неговата прва збирка била насловена „Детали за бучен будилник“  а втората публикација била поезија за деца, збирка со наслов „Песна за малиот Андреј“. 

Во 1986 година, збирката од неговата поезија била преведена на германски и објавена во збирката „Овде се чека крајот“. 

Во 1992 година, Хорбал ја добил престижната награда Васил Стус за поезија.

## Државни награди

* Член на Орден на слободата (2009)
* Орден за храброст 1 класа (8 ноември 2006 година).
* Орден за заслуги 3 степен (25 ноември 2005).

## Наводи

Категорија:Советски дисиденти
Категорија:Лемки
Категорија:Живи луѓе
Категорија:Родени во 1940 година
Григоровичев паримејник

**Григоровичев паримејник** — македонски средновековен ракопис на пергамент од крајот на XII до почетокот на XIII век. Григоровичевиот паримејник е најстар зачуван препис од оваа богослужбена книга поради што како во минатото, така и денес не престанува да го привлекува вниманието на старословенистите. Кај нас на овој значаен македонски книжевен споменик особено внимание му посветува Зденка Рибарова, која, во соработка со Зое Хауптова и Емилие Блахова, подготвила двотомно издание на паримејникот.

## Историја
Во 1844 година, Виктор Григорович го нашол во манастирот Хиландар и го однел во Русија. Во 1876 година, ракописот станал сопственост на Румјанцевскиот музеј во Москва, а сега се чува во Руската државна библиотека под шифрата Григ. бр. 2 / М.1685.

## Опис
Ова е најстариот зачуван словенски паримејник, веројатно копиран од глаголицата.

Паримејникот содржи 104 пергаментни листа напишани со кирилско старословенско писмо. Овој ракопис е палимпсест и на некои места е читлив првобитниот текст којшто претставува византиско апракосно евангелие од X век. Настанувањето на овој ракопис, според јазичните особености, се сместува во областа на Јужна Македонија, во рамките на Охридската книжевна школа. *Григоровичевиот паримејник* содржи паримејни четива за Раѓањето на Христос и Богојавление, потоа четива за времето на Великиот пост, за периодот на цветниот триод, како и за одделни празници од месецословот. Помеѓу некои паримии се јавуваат и упатства од типикот за извршување на црковната служба, прокимени — стихови од псалмите што се кажуваат за време на црковната служба пред да се чита евангелието, апостолот или некоја паримија и сл. Текстот започнува со Првата книга Мојсеева, а завршува со Книгата на премудроста Соломонова (11:15).

Недостасуваат неколку листови во средината и крајот.

Правописот е едноеров со употреба на три јусови знаци. Еровите често се заменуваат со чисти вокали, додека употребата на буквените знаци за носовките е строго нормирана.

## Поврзано
* Паримејник
* Лобковски (Хлудов) паримејник
* Виктор Григорович
* Григоровичево евангелие бр. 9

## Наводи

## Издание
* Рибарова, З., Хауптова, З. Григоровичев парименик. Текст од критики за уредот. Скопје, 1998

## Надворешни врски
* Електронски факсимил на ракописот

Категорија:Средновековна македонска книжевност
Категорија:Ракописи
Категорија:Ракописи од 13 век
Категорија:Македонски ракописи
CN-ѕвезда

**CN-ѕвезда** — ѕвезда со необично силни цијанорадикални појаси во нејзиниот спектар споредено со други ѕвезди од нејзината класа. Цијанорадикалот е проста молекула од еден јаглероден и еден азотен атоом, со впивни појаси околу брановите должини 388,9 and . Оваа група ѕвезди за првпат е забележана во 1949&nbsp;г. кај извесни џинови од типовите G и K од Џ. Џ. Насау и В. В. Морган Потоа во 1952&nbsp;г. Ненси Роман пронашла уште 4.150 вакви ѕвезди. Се разликуваат од бариумските ѕвезди по тоа што немаат елементи од ''s''-процес, и од другите видови на сјајни ѕвезди по општата слабост на својствата, освен CN-лините.

Вишокот сила на CN-појасите се класификува со позитивен показател на постепени искачувања од 0,5. Нула означува нормална ѕвезда и не е наведена како класа, а највисока вредност е 4, каде ѕвездата е слична на јаглеродна ѕвезда. Ѕвездите класификувани во МК-системот со претставка CN се сметаат за „силни“ CN-ѕвезди. Затоа, 42 Вага е силна CN-ѕвезда од класата . Вредноста 0,5 означува рабна CN-ѕвезда, што одговара на типичните џиновски ѕвезди во јатото Хијади.

## Наводи


Категорија:Цијаниди
Димитар Станковски

**Димитар Станковски** (р. ,  - , ) — македонски театарски и филмски режисер и глумец. Бил вработен во Драмски театар - Скопје.

## Животопис
Дипломирал на Театарската академија во Софија (1970). По завршувањето на Театарската академија во 1970 година, веднаш се вработил во Драмски театар - Скопје, а во период (1999-2001) бил директор на истиот и повторно во (2003-2004) година.

Како режисер дебатирал со комедијата "Нажалена фамилија" од Бранислав Нушиќ со кое учествувал на Стериино позорје во Нови Сад во 1971 година. Во истата година на малата сцена ја режирал камерната драма "Болен Дојчин" од Георг Сталев, во главна улога глумецот Марин Бабиќ, во која по неколку месеци доживеала голем успех на фестивалот на малите експериментални сцени во Сараево.

Посветувајќи се целосна на режија, Станковски имаше посебен афинитет кон од драмските текстви лд современата македонска и светска драматургија. Од над 110 режирани претстави барем шест се играни околу 150 пати - "Косанќичев венец", "Нажалена фамилија", "Женски оркестар", "Чија си", "Грев или шприцер", "Вагинални монолози".

Последните неколку години ги создаде: "Три сестри" во Драмски театар - Скопје, "Небо без рамка" во Детдкиот театарски центар, "Последниот маж, последната жена" во продукција на Планета, "Позитивно мислење" на Универзална сала – Скопје, "Мушичка" и "Адска машина" во Театар Куманово, "Татко" во Народен театар Војдан Чернодрински, "Оркестар титаник" во Македонски народен театар.

## Театарски претстави
* Болен Дојчин (1971)
* Нажалена фамилија (1971)
* Седмо, кради помалку (1976)
* Суд (1979)
* Тартиф (1981)
* За тебе моја Долорес (1981)
* Косанчиќев венец (1982)
* Патување низ сонот на бајките (1984)
* Крал Иби (1984)
* Ноќ спроти Водици (1986)
* Сара Бернер (1986)
* Добра ноќ мајко (1987)
* Клаустрофобична комедија (1988)
* Шуаби ап (1989)
* Професионалец (1990)
* Женски оркестар (1991)
* Чија си (1991)
* Рибарски караници (1992)
* Харем (1994)
* Терористи (1994)
* Ревизор (1995)
* Ни ќар ни зијан (1996)
* Вујко Вања (1997)
* Соната во А-мол (1997)
* Сердарот (1998)
* Словенски ковчег (1998)
* Платонов (1999)
* Елешник (2000)
* Вагинални монолози (2001)
* Дон Жаун (2001)
* Црни куклички (2001)
* Сон на летната ноќ (2001)
* Бунт во домот за старци (2001)
* Грев или шприцер (2003)
* Позитивно мислење (2004)
* Три сестри (2004)
* Оркестар титаник (2006)

## Надворешни врски
* 

Категорија:Македонски режисери
Категорија:Македонски театарски глумци
Категорија:Македонски филмски глумци
CH-ѕвезда

**CH-ѕвезда** — вид на јаглеродна ѕвезда која се одликува со присуството на исклучително силни впивни појаси поради присуството на CH (метилидин) во нејзиниот спектар. Му припаѓа на населението II, што значи дека е слаба со метали и средовечна. Важи за недоволно сјајна во споредба со класичните јаглеродни ѕвезди (C–N). Поимот „CH-ѕвезда“ го вовел Филип Ч. Кинан во 1942&nbsp;г. како подвид на класата C што се применува за јаглеродни ѕвезди. Главната молекуларна одлика по која се распознаени првите пет CH-ѕвезди е Фраунхоферовиот појас G.

Во 1975&nbsp;г. Јашуо Јамашита забелжал дека некои поврели јаглеродни ѕвезди покажувале типични спектарски одлики на CH-ѕвезда, но без истите кинематички својства — ги немале истите просторни брзини својствени за постарото ѕвездено население. Овие се наречени CH-видни ѕвезди. Многу CH-ѕвезди се членови на двојни ѕвездени системи, и разумно е да се претпостави дека ова е (или билп) случај со сите CH-ѕвезди. Како и бариумските ѕвезди, тие веројатно се производ од пренос на маса од поранешниот класичен јаглероден придружник (сега изродено бело џуџе) во сегашната CH-ѕвезда.

## Наводи

## Надворешни врски
* CH-ѕвезда, Дејвид Дарлинг 

Категорија:Јаглеродни ѕвезди
Сузуме

***Сузуме*** (, буквално: *Сузуме ги затвора вратите*; ) — долгометражен аниме-филм од режисерот и сценарист Макото Шинкаи, создаден од CoMix Wave Films. Работата на филмот започнала во 2020 г. и се одвивала со учество на аниматори што претходно соработувале со Шинкаи. Изданието во кината се одржало во Јапонија на 11 ноември 2022 г., а на 23 февруари 2023 г. филмот бил прикажан на 73. берлински кинофестивал. Во Македонија премиерата била на 25 мај 2023 г.

Во северноамериканското и македонско издание, филмот е преведен како „Сузуме“, а во изворното јапонско издание насловот на филмот е „Сузуме ги затвора вратите“.

## Содржина
Сузуме, 17-годишна девојка што живее во мирен град во Кјушу, запознава младич што „бара врати“ на патување. Сузуме го следи до трошната зграда во планините и наоѓа слободна, непречена врата како само „таа“ (вратата) да е спасена од опустошување. Сузуме се чувствува привлечена од невидлива сила и посегнува по вратата. Наскоро, вратите низ цела Јапонија почнуваат да се отвораат една по друга. Вратите што се отворија мораат да бидат затворени за да се затвори несреќата што лежи на другата страна. Местата на кои таа талка имаат небо каде сите часови од денот изгледаат споени заедно. Поттикната од таинствените врати, започнува „патувањето на затворање врати“ на Сузуме.

## Озвучување

## Наводи

## Надворешни врски

* 

__СОСОДРЖИНА__
__ИНДЕКС__

Категорија:Филмови од 2022 година
Категорија:Јапонски филмови
Категорија:Јапонски цртани филмови
Категорија:Аниме
Категорија:Филмови на јапонски јазик
Категорија:Анимирани филмови на Toho
Категорија:Филмови на Toho
Free (група)

**Free** ― англиска рок-група основана во Лондон во 1968 година. Основачки членови на групата биле: Пол Роџерс (пејач), Пол Кософ (гитара), Енди Фрејзер (бас, пијано) и Сајмон Кирке (тапани). Најпознати песни од групата се: „All Right Now“ и „Wishing Well“. Иако нивните концерти и турнеи биле масовно посетувани, немале успех во продажбата сѐ до нивниот трет студиски албум, *Fire and Water* (1970), на кој се наоѓала песната „All Right Now“. Успехот на песната им овозможил настап на фестивалот Isle of Wight во 1970 година, каде што свиреле пред публика од 600 000 луѓе. На почетокот од 1970-тите станала една од најпродаваните британски блуз-рок групи. До пред распаѓањето продале преку 20 милиони плочи и одржале над 700 концерти. „All Right Now“ и понатаму е дел од R&B и рок репертоарите.

Енди Фрејзер ја напуштил групата во 1972 година и ја основал групата Sharks. Пред да се распадне во 1973 година, Free снимиле уште еден албум, *Heartbreaker*; Пол Роџерс и Сајмон Кирке потоа ја основале многу поуспешната рок-супергрупа Bad Company. Пол Кософ во 1973 година ја основал Back Street Crawler, но починал од белодробна емболија на 25-годишна возраст во 1976 година. Енди Фрејзер починал на 16 март 2015 година на 62 години.

Според *[[Ролинг стоун|Ролинг Стоун]],* Free се „британски пионери на хард-рок музиката“. Списанието го ставило Роџерс на 55-то место на списокот од „100 најдобри пејачи на сите времиња“, а Кософ на 51-во место на списокот од „100 најдобри гитаристи на сите времиња“.

## Дискографија

* *Tons of Sobs* (1969)
* *Free* (1969)
* *Fire and Water* (1970)
* *Highway* (1970)
* *Free at Last* (1972)
* *Heartbreaker* (1973)

## Наводи

## Надворешни врски

* Официјална страница на Фејсбук
* Официјален канал на YouTube
* Официјална веб-страница на ARN
* Рецензии за албумот Planet Mellotron
* Концертен преглед од јануари 1973 година
*   

Категорија:Музички групи основани во 1968 година
Категорија:Музички групи распаднати во 1973
Категорија:Англиски хард рок групи
Категорија:Музички групи од Лондон
Категорија:Англиски блуз-рок групи
Категорија:Англиски квартети
Категорија:Музички групи основани во 1972 година
Need for Speed: Most Wanted (2012 видеоигра)

**Need for Speed: Most Wanted** е 19-та компјутерска игра од серијата Need for Speed, произведена од Criterion и дистрибуирана од Electronic Arts, а објавена во летото 2012 година. Претходниците на оваа игра се Need for Speed: Shift, Shift 2: Unleashed и Need for Speed: The Run. Играта е римејк на Need for Speed: Most Wanted од 2005 година.

## Предмет
Играчот ја започнува играта со Aston Martin V12 Vantage и неговата прва задача е да го добие Porsche 911 Carrera S. По купувањето на возилото, играта започнува со првата трка, Клучеви до градот. Тој оди до паркираните автомобили што ги наоѓа на патот, имено Џекспот, и ги поседува тие автомобили. Целта на играта е да се поразат сите луѓе на листата на најбарани и да се завршат трките специфични за возилата, а играта е завршена. Освен ова, во режимот на мултиплеер, играчот може да го достигне 71-то ниво на брзина (систем на ниво на играта) и да биде на врвот на неговата кариера во мултиплеер.

Категорија:Игри за PlayStation 3
Категорија:Игри за Xbox 360
Категорија:Игри за Windows
Категорија:Игри за Wii U
Црква „Св. Петка“ - Лажец

**Света Петка** — помала селска црква во битолското село Лажец, Македонија.

## Местоположба

Црквата се наоѓа во близина на последните куќи од селото и до нејзе води земјен пат.

## Историја

Црквата била подигната во 1925 година.

## Галерија


Податотека:Црква „Св. Петка“ - Лажец 10.jpg|Печки
Податотека:Црква „Св. Петка“ - Лажец 11.jpg|Трпезаријата
Податотека:Црква „Св. Петка“ - Лажец 12.jpg|Sвездата од Кутлеш на трпезаријата
Податотека:Црква „Св. Петка“ - Лажец 2.jpg|Страничен поглед
Податотека:Црква „Св. Петка“ - Лажец 3.jpg|Поглед на црквата
Податотека:Црква „Св. Петка“ - Лажец 4.jpg|Апсидата
Податотека:Црква „Св. Петка“ - Лажец 5.jpg|Влезната порта
Податотека:Црква „Св. Петка“ - Лажец 6.jpg|Црковниот двор
Податотека:Црква „Св. Петка“ - Лажец 7.jpg|Влезот
Податотека:Црква „Св. Петка“ - Лажец 9.jpg|Бунар
Податотека:Црква „Св. Петка“ - Лажец.jpg|Предниот дел


## Поврзано
* Битолско архијерејско намесништво
* Бистричка парохија
* Лажец

## Наводи

## Надворешни врски

Лажец
Скопје ремикс

**„''Скопје ремикс''“** — македонски филм од 2012 година, кој е режиран од десет различни режисери, кој се состои од десет приказни, еден град.

## Содржина
Омнибус од десет кратки филма на десет млади режисери.

## Улоги

## Наводи

## Надворешни врски
* 

Категорија:Македонски филмови од 2010-тите
Категорија:Филмови од 2012 година
Категорија:Појавено во 2012 година во Македонија
Категорија:Филмови чие дејствие се одвива во Скопје
ПУ „Св. Кирил и Методиј“ - Логоварди

**Основно училиште „Св. Кирил и Методиј“** (официјално: **Подрачно основно општинско училиште „Св. Кирил и Методиј“ - Логоварди**; скратено: **ПООУ „Св. Кирил и Методиј“**) — подрачно основно училиште во селото Логоварди, претставува единка на училиштето истоименото училиште од градот Битола.

Училиштето е именувано по словенските просветители и светци Свети Кирил и Методиј.

## Местоположба

Објектот на училиштето се наоѓа во самото село Логоварди.

## Настава

Во училиштето се изведува настава од прво до петто одделение и наставата се изведува на македонски наставен јазик.

## Галерија


Податотека:ОУ „Св. Кирил и Методиј“ - Логоварди 2.jpg|Поглед на училиштето
Податотека:Биста на Стефан Наумов-Стив во Логоварди.jpg|Биста на Стефан Наумов-Стив
Податотека:ОУ „Св. Кирил и Методиј“ - Логоварди 3.jpg|Училишниот двор


## Наводи

Категорија:Основни училишта во Општина Битола
Логоварди
Категорија:Логоварди
Дарко Костадиновски

**Дарко Костадиновски** (роден на 27 ноември 1974 година во Скопје) — македонски правник и тековен претседател на Уставниот суд на Македонија . Дипломира на Правниот Факултет Јустинијан Први во Скопје 1997 година. Во 2008 година, тој станал магистер на правни науки, а во 2012 година и доктор на правни науки. Магистрира на темата „*Меѓународната арбитража во современите меѓународно политички односи (на граница помеѓу правото и политиката)*”, а докторирал на темата „*Советодавната надлежност на Меѓународниот суд на правдата: правни последици на советодавните мислења на судот*”.

Од 2001 година до јануари 2018 година, работел во Кабинетот на Претседателот на Република Македонија. До 2010 година работи како асистент на советникот за надворешна политика, и Раководител на одделението за ЕУ и НАТО.Од 2010 до 2018 година е државен советник за надворешна политика. Од 2015 до јануари 2018 година, ја извршува должноста Пратеник на Република Македонија во Алијансата на цивилизациите на Обединетите нации. На 11.01.2018 година е избран за судија на Уставниот суд на Република Македонија.

Има земено учество на бројни меѓународни и регионални Самити, Конференции и Форуми , од областа на меѓународното право особено во рамките на Обединетите нации и Советот на Европа, како и дипломатска академија и обука во рамките на “World learning”, во САД.

## Книжевност
Автор е на книгите:

* „Меѓународна арбитража”, 2008 година
* „Меѓународниот суд на правдата – неопходност од реформи и промени (Советодавните мислења и нивните импликации)” 2015 година
* „Сведоштва од три претседателски Кабинети”, 2019 година
* „Лојалност кон Уставот – Издвоени мислења на судијата д-р Дарко Костадиновски“, 2021 година
* „Лојалност кон Уставот- 2 „Дилемите на конституционализмот, Толкување на Уставот, 2023 година
* „Лојалност кон Уставот- 3 „Теоријата на живиот конституционализам, Толкување на Уставот (во подготовка) 2023 година

## Наводи

Категорија:Македонски судии
Категорија:Правници од Скопје
Жорж Бауер

**Жорж Бауер** ( &#x2013; ) бил луксембуршки ватерполист. Тој се натпреварувал на машкиот турнир на Летните олимписки игри 1928 година.

## Наводи

Категорија:Починати во 1987 година
Категорија:Родени во 1904 година
Категорија:Луксембуршки спортисти
Категорија:Луксембуршки ватерполисти
Тренер (филм)

**„Тренер“** — филм на режисерот Младомир Пуриша Ѓорѓевиќ од 1978 година. Главните улоги ги играат: Танасије Узуновиќ, Љуба Тадиќ, Петер Карстен и Милена Дравиќ.

## Содржина
Еден тренер на голем клуб се враќа во родното место за да го посети гробот на родителите и со намера да го однесе талентираниот центарфор во Белград. Набргу, младото момче станува голема ѕведза во клубот на тренерот. По некое време, поради несогласувањата со тренерот и со директорот на клубот, центарфорот заминува во странство. На еден меѓународен натпревар се среќаваат сегашниот и поранешниот клуб на тренерот, а победува поранешниот клуб, со што неговото место во сегашниот клуб станува несигурно. Сепак, тој ја спасува кариерата со успехот на натпреварот одигран во Белград. Потоа, тренерот повторно оди во родното место и пред споменикот на татко му, кој погинал во војната, се прашува што се случува со него, што на спортското поле мора да работи против својата земја...

## Наводи

Категорија:Филмови на Младомир Пуриша Ѓорѓевиќ
Категорија:Филмови со Љуба Тадиќ
Категорија:Филмови со Милена Дравиќ
Категорија:Филмови со Петер Карстен
Категорија:Филмови со Душица Жегарац
Категорија:Филмови со Танасије Узуновиќ
Категорија:Југословенски филмови
Категорија:Српски филмови
Категорија:Филмови на Авала филм
Категорија:Филмови на српскохрватски јазик
Категорија:Филмови на српски јазик
Категорија:Филмови од 1978 година
Категорија:Филмови чие дејствие се одвива во Белград
BlackRock

**BlackRock** е една од најголемите компании за управување со инвестиции во светот. Основана е во 1988 година и има седиште во Њујорк, САД. Компанијата управува со околу 10 трилиони долари во различни видови на средства, вклучувајќи акции, обврзници, недвижности и инфраструктурни проекти.

BlackRock нуди услуги за управување со средства на институционални и поединечни клиенти, како и на фондови кои се тргуваат на берза (ETF). Една од најпознатите услуги на компанијата е Aladdin, софтвер за управување со ризици и инвестиции кој го користат многу големи финансиски институции.

## Наводи

Категорија:Американски претпријатија
Обвивна ѕвезда

[мини|десно|исправено=1.2|[Плејона (ѕвезда)|Плејона во Плејадите е обвивна ѕвезда.]]
**Обвивна ѕвезда** — ѕвезда со спектар кој покажува крајно широки впивни линии, како и некои многу тесни. Типично покажуваат и извесни оддавни линии, обично од Балмеровата низа, но повремно и други.  Широките впивни линии се должат на брзото вртење на фотосферата и оддавните линии од екваторскиот диск, а тенките впивни линии се создаваат во дискот кога се гледаат странично на работ.

Овие ѕвезди имаат спектрални типови O7,5 до F5, со вртежна брзина од 200–300&nbsp;км/с, недалеку од точката кога вртежното забрзување би ја пореметило ѕвездата.

## Спектар
Обвивните ѕвезди се дефинираат ккао група според постоењето на проширени фотосферни спектрални линии заедно со многу тесни впивни линии. Оддавните линии често се присутни, но не се определителна особина. Точните спектрални линии донекаде се разликуваат: Балмеровите оддавни линии се многу чести, но може да бидат слаби или отсутни кај поладните ѕвезди; FeII-линиите се чести, но не се секогаш присутни; хелиумските линии се забележуваат кај поврелите ѕвезди. Фотосферните линии се вртежно проширени, со проектирана брзина од  или повеќе.

Спектралните линии на обвивните ѕвезди имаат сложени профили, со променливи крила, јадра и суперпозиции на впивните и оддавните црти. Во некои случаи, поединечни црти се променливи само како измени на линискиот профил, ослабување на друга линија. Ова води до линии со двојни и тројни врвови, или пак несиметрични линии.

Обвивните ѕвезди многу често имаат оддавни линии и затоа често се Бе-ѕвезди, иако може да се јават и кај спектралните класи O, A, а понекогаш и F.

## Подвидови
Постојат четири категории на обвивни ѕвезди, иако повеќе не се сметаат за значајни и ретко се среќаваат во стручната литература:
* рани Be-ѕвезди од спектрален тип O7,5 до B2,5
* средни Be-ѕвезди од тип B3 до B6,5,
* доцни Be-ѕвезди од тип B7 до B9,5
* A-F-обвивни ѕвезду од A0 до F5

Огромно мнозинство од познатите обвивни ѕвезди се од спектралната класа B. Меѓутоа, делумно поради ова, многу поладни обвивни ѕвезди остануваат незабележани. Затоа, Be-појавата и самиот поим Be-ѕвезда денес широко се користи  не само за спектралната класа B, туку и за A, а понекогаш и O и F.

## Променливост
Обвивните увезди имаат променливи спектри и сјајност. Обвивните црти може да ги има, па да ги снема, и ѕвездата се емнува од обвивна во нормална B- или Be-ѕвезда. Обвивните ѕвезди што покажуваат бавна неправилна променливост поради промени (или исчезнување) во „обвивката“ се нарекуваат променливи од типот на Гама Касиопеја. Плејона и самата Гама Касиопеја се променливи ѕвезди кои имаат повремени обвивни епизоди каде силните обвивни црти во спектарот и сјајноста значително се зголемуваат и намалуваат. Некогаш обвивката не е забележлива на спектарот, а можат да исчезнат дури и оддавните линии.

## Наводи

## Надворешни врски
* За вртежните брзини на Be- and Be-обвивните ѕвезди, Џон Портер 


Категорија:Видови ѕвезди